இந்த மனு நீதிபதிகள் சத்தியநாரயணன், ஹேமலதா அமர்வு முன்பாக விசாரணைக்கு வந்தது. அப்போது விழாக்குழு தரப்பில் ஆஜரான வழக்கறிஞர், "30 நாள்களுக்கு முன்பே முறைப்படி அறிவிப்பாணை வெளியிடப்பட்டுள்ளது. மேலும், ஜல்லிக்கட்டு விழாவுக்கான அனைத்து ஏற்பாடுகளும் செய்யப்பட்டுள்ளன. ஜல்லிக்கட்டில் பங்கேற்பதற்காக இதுவரை 300 காளைகள் பதிவு செய்யப்பட்டுள்ளன. ஜல்லிகட்டில் அனைத்து சமுதாயத்தினரும் பங்கேற்கலாம். அதற்கு எவ்விதத் தடையும் இல்லை" என தெரிவிக்கப்பட்டது. இதையேற்ற நீதிபதிகள் வழக்கை தள்ளுபடி செய்து உத்தரவிட்டனர்.